पंतप्रधान थेरेसा मे

लंडनमध्ये पाच तास चालेल्या या मंत्रिमंडळाच्या बैठकीत कॅबिनेटनं भविष्यात युरोपीय देशांबरोबर ब्रिटनचे संबंध कसे असतील, यासंदर्भातल्या एका जाहिरनाम्याला सुद्धा मंजुरी दिली आहे. 

पंतप्रधानांचे निवासस्थान 10 डाउनिंग स्ट्रीटसमोर यासंदर्भात माहिती देताना थेरेसा मे म्हणाल्या की हा एक महत्त्वपूर्ण निर्णय आहे, जो पूर्णपणे देशाच्या हिताचा आहे. या करारामुळे लोकांच्या नोकऱ्या वाचणार आहेत, तसंच देशाची सुरक्षा आणि एकता अधिक सक्षम होईल, असंही त्या म्हणाल्या. 

या वाटाघाटींदरम्यान मुख्य मध्यस्थ मायकल बर्निअर म्हणाले, "या कराराबद्दल (ब्रिटन आणि युरोप या) दोन्ही पक्षांना अजूनही बराच लांब पल्ला गाठायचा आहे."

पंतप्रधान मे यांनी कॅबिनेटमध्ये या मसुद्यासला मंजुरी मिळवली असली तरी आता त्यांच्यापुढे संसदेत या मसुद्यावर स्वाक्षऱ्या मिळवण्याचा आव्हान आहे. कारण मे यांच्या काही मंत्र्यांनी या मसुद्यावर टीका केली आहे, तसंच विरोधी पक्षांनीसुद्धा या मसुद्याला विरोध केला आहे.

लेबर पार्टीचे नेते जेरेमी कॉर्बिन यांना वाटतं की, "संसदेमध्ये हा मसुदा अडवला जाऊ शकतो."

दरम्या, ब्रिटनकडून या वाटाघाटी करणारे ब्रेक्झिट सचिव डॉमिनिक राब यांनी "आपल्या मनाला या करारातल्या काही पटत नाहीयेत" म्हणत पदावरून राजीनामा दिला आहे. त्यांच्यापाठोपाठ कर्मचारी आणि पेन्शन सचिव एस्थर मॅक्वे यांनीही आपला राजीनामा सोपवला.

सध्या ब्रिटनच्या संसदेत यावर जोरदार चर्चा सुरू आहे.

आता पुढे काय?

आता या मसुद्यावरच्या अन्य मुद्द्यांवर चर्चा करण्यासाठी अनेक बैठका होतील. 25 नोव्हेंबरला होणाऱ्या या बैठकीत अखेर EU या कराराला मान्यता देण्याचं नियोजित आहे.

पण या मसुद्याला मंजुरी देताना आयर्लंड आणि उत्तर आयर्लंड यांच्यातल्या सीमासंबंधांसारखे काही किचकट प्रश्नसुद्धा उपस्थित झाले. 

ब्रसेल्समध्ये याआधी झालेली EUच्या 27 देशांची बैठक या मसुद्यावर चर्चा न करताच संपली होती. पण किमान गुरुवारी या मसुद्याला ब्रिटिश कॅबिनेटची मंजुरी मिळाली. यानंतर ब्रेक्झिटचे मुख्य मध्यस्थ मायकल बर्नियर यांना वाटतं की "कराराचा हा मसुदा दोन्ही पक्षांच्या हिताचा आहे." 

"पण 2020 पर्यंत ही संपूर्ण प्रक्रिया पूर्ण झाली नाही, तर आपण काही आणखी काळ मागून घेऊ. जर तरीही झालं नाही तर काहीतरी बॅकअप प्लॅन लागू करावा लागेल," असं बर्नियर यांचं म्हणणं आहे. 

याचा अर्थ असा आहे की तोपर्यंत UK आणि EU ला... \n\nवरील लेखासाठी मला एक चांगले शीर्षक द्या.
ब्रेक्झिट मसुद्याला ब्रिटन कॅबिनेटची मंजुरी, पण पिक्चर अभी बाकी है